
	[bookmark: nev]BELÉNYI BOGLÁRKA
Általános Orvosi
BSc, 11. félév
Marosvásárhelyi Orvosi és Gyógyszerészeti Egyetem
Általános Orvosi Kar
	TUBÁK NIMRÓD
Általános Orvosi 
BSc, 7. félév
Marosvásárhelyi Orvosi és Gyógyszerészeti Egyetem
Általános Orvosi Kar

	[bookmark: nev]VIRÁG TIMEA-HELGA
Általános Orvosi 
BSc, 7. félév
Marosvásárhelyi Orvosi és Gyógyszerészeti Egyetem
Általános Orvosi Kar
	






Témavezetők:
	dr. Ábrám Zoltán
egyetemi tanár, MOGYE

	dr. Kikeli Pál István
egyetemi tanár, MOGYE




A marosvásárhelyi orvostanhallgatók dohányzási szokásai a nemzetközi adatok tükrében

Bevezetés: Az EVSZ adatai alapján a világon 1,3 milliárd ember dohányzik, és évente 5 millió halált okoz a dohányzás. Mivel a számok csak tovább emelkedhetnek, az EVSZ Dohányzás-ellenőrzési Keretegyezménye számos intézkedést vezetett be, ami elősegíti a dohányzók számának csökkenését. Célkitűzés: Dolgozatunk célja a nemzetközi adatokat figyelembe véve alátámasztani az észak-karolinai Davidson College (AEÁ) és a MOGYE dohányzási kutatásának fontosságát. Anyag és módszer: Különböző hazai és nemzetközi felmérések eredményeinek az összehasonlítására és azok ismertetésére szorítkozunk. Eredmények: Nemzetközi adatok szerint az orvostanhallgatók 21,21%-a (48 ország), 31,1%-a (11 európai ország) dohányzik, amíg a Marosvásárhelyi Orvosi és Gyógyszerészeti Egyetemen készített felmérés szerint a 6. éves diákok (81 személy) 39,5%-a dohányzik. A diákok 90%-a a későbbiekben olyan szakterületen dolgozhat, mint orvos, ahol dohányzási leszokási tanácsokat adhatna. Következtetés: Mivel az egészségügyben dolgozó személyek az átlagnál nagyobb arányban dohányoznak, így a rászokást a gyökereknél kell elfojtani, ami az egyetemi hallgatókat jelenti. Mindez megerősíti azt a tényt, hogy az orvostanhallgatók dohányzási szokása kiemelt figyelmet érdemel a MOGYE-n.



